Na temelju članka 105. i 107. Zakona o odgoju i obrazovanju u osnovnoj i srednjoj školi (N.N. 87/08. 86/09., 92/10., 105/10., 90/11., 16/12. , 86/12., 94/13.,152/14. i 7/17 ) ravnatelj Osnovne škole Kneginec Gornji, Gornji Kneginec, Ulica učitelja Vjekoslava Kezele7, 42 204 Turčin raspisuje

**NATJEČAJ**

za stručno osposobljavanje za rad bez zasnivanja radnog odnosa za radno mjesto

**-učitelj/ica razredne nastave**, - 1 izvršitelj, puno radno vrijeme, na određeno vrijeme 12 mjeseci

UVJETI: Propisani Zakonom o odgoju i obrazovanju u osnovnoj i srednjoj školi, Pravilnika o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN 47/96, 56/01) te Zakonom o poticanju zapošljavanja (NN 57/12,120/12,16/17)

Uz pisanu prijavu na natječaj kandidati trebaju priložiti:

Životopis, diplomu, domovnicu i uvjerenje nadležnog suda da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 6 mjeseci, presliku dokaza o nezaposlenosti iz evidencije HZZ (potvrda) i HZMO (e-potvrda o stažu).

Kandidati mogu poslati preslike svih traženih dokumenata

Sukladno članku 13. Zakona o ravnopravnosti spolova na natječaj se mogu prijaviti osobe oba spola.

Rok za podnošenje prijava je osam dana od dana objave natječaja na oglasnoj ploči Hrvatskog zavoda za zapošljavanje i mrežnim stranicama škole.

Prijave s potrebnom dokumentacijom dostaviti na adresu:

Osnovna škola Kneginec Gornji, Gornji Kneginec, Ulica učitelja Vjekoslava Kezele 7, 42 204 Turčin (s naznakom „Za natječaj“)

Nepotpune i nepravodobne prijave neće se razmatrati. O rezultatima natječaja kandidati će biti obaviješteni u zakonskom roku putem web stranice škole.

Gornji Kneginec, 15. 2. 2018.

 Ravnatelj:

 Miljenko Rožmarić, prof.